
Zanima me da li postoji neka ***[dova](https://pitajucene.com/search/dova/questions/ "Pretraži pitanja o dovama")*** za ispunjenje želje, tj. da li u Kur’anu ili sunnetu postoji neka dova za ispunjenje želja, jer voljela bih da mi se u životu ispuni jedna želja?


* 
* 
* 
* 
* 
* 
* 

 
Dova za ispunjenje želje

Od Poslanika, sallallahu alejhi ve sellem, nije zabilježeno da postoji neka posebna ***[dova](https://pitajucene.com/search/dova/questions/ "Pretraži pitanja o dovama")*** za želju, a o upućivanju dova i njihovom ispunjavanju, Allah u Kur’anu kaže: “Zovite me Ja ću vam se odazvati.” Naš Allah je Tvorac, On najbolje poznaje naše želje i misli, bilo da su skrivene ili javne. Svaka dova kojom se želi hajr i dobro ovoga i onoga svijeta, dobra je i poželjno ju je učiti.


Uzvišeni Allah u zadnjoj trećini svake noći silazi na zemaljsko nebo i kaže: “Ima li neko da traži oprosta da mu oprostim, ima li neko sa potrebom da mu u njoj udovoljim?”, i to se ponavlja svake noći. Najvažnije je da čistog srca i tijela okrenemo svoje lice i ruke Allahu, da Mu iskreno ibadet činimo i budemo pokorni u onome što nam je naredio, a On sigurno neće dozvoliti da nepravda ikome bude učinjena. A Allah najbolje zna!


Na pitanje odgovorio: prof.***[Jasmin Đanan](https://pitajucene.com/search/Jasmin+%C4%90anan/answers/ "Pretraži odgovore od prof. Jasmin Đanan")***  

Preuzeto sa stranice <http://www.n-um.com>


